یالانچی چوبان
چوپان دروغگو -که اصل این داستان توسط شاعر بزرگ ترک، میرزا علی اکبرصابر به زبان ترکی سروده شده و به چندین زبان ترجمه شده از جمله به زبانهای روسی و فارسی. متاسفانه بعضی از شاعران در شعرهای فارسی خود بدون آوردن نام میرزا علی اکبر صابر این شعر را به اسم خود نوشته اند.
بیر چوبان بیر گون ائتدی داغدا هارای:
«جاناوار وار، -دئدی -گلین، ای وای!»
اهل قریه یوگوردو داغ طرفه،
گئتمه سین تا قویون -قوزو تلفه
بونلاری مظطرب گؤرونجه چوبان
گولمیه باشلادی دئدی: «یاران!
سیز بونو سانمایین حقیقتدیر،
داماغیم گلدی، بیر ظارافاتدیر!»
بینوالار قاییتدی، لیک چوبان
یئنه بیر گون داغ اوزره قیلدی فغان
جاناوار وار! -دییه باغیردی یئنه.
قریه اهلین کؤمک چاغیذدی یئنه،
کندچیلر ائتدیلردوباره هوجوم
یئنه اولدو یالانلیغی معلوم
دوغوردان بیر زامان بعزم شکار
قویونا گلدی بیر نئچه جاناوار
هر چه داد ائیله دی چوبان: -یا هو!
ائشیدنلر دئدی: یالاندی بو!
بو سبب دن هارایه گئتمه دیلر
اونا هئچ اعتناده ائتمه دیلر
جاناوارلار بوتون یئدی قویونو
ایشته اوغلوم! یالانچیلیق اویونو!!!
باخ! یالانچی تانیلدی، چونکو چوبان
دوغرو دییر کن، سؤزو گؤروندو یالان
هرگز اوغلوم! یالان دئمه کی خدا
دوست دوتماز یالانچینی ابدا
هم ده خلق ایچره حؤرمتین اولماز
عزتین، قدر و قیمتین اولماز
ائوی یاندی یالانچینین دییرلر
اونا بیر کیمسه ائتمدی باور
(میرزا علی اکبر صابر)
ace_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab